Il-Kampnar ta' William Baker — Gudja Kienet għall-habta ta' l-1856 meta n-nies tal-Gudja tħajjru li jneħħu l-kampnar l-antik li kien jinsab quddiem fil-faċċata l-antika tal-Knisja tagħhom, u minfloku jtellgħu ieħor fuq wara tal-Knisja sewwa sew in-naħa tal-Kappellun tas-Sagrament. l Għalhekk kellmu lil Mastru Pepp Zammit € biex igħid lil Wil- liam Baker 2 u jagħmlilhom dis- inn xieraq għal dan il-kampnar. Baker aċċetta l-istedina u ħa pjaċir ħafna tant li offra l-pjanta b'xejn bil-kundizzjoni lijkun jafix- xogħol tiegħu f'idejn min ser ikun fdat. In-nies tar-raħal kellhom fi- duċja sħiħa fil-kapacità tal-famuż Mastru Rosario Formosa li kien renomat fix-xogħol ta' skultura, injam, ħadid mekkanika, għalhekk malli tarrfulu kelma fuq din l-idea, tat-tmexxija tax-xogħol fuq il-kampnar, Mastru Formosa ma qalx le. Għalhekk flimkien ma' Mastru Pepp, Mastru Rosar mar għand l-Inġinier Baker biex jittestja x-xogħol u jara f'idejn min kien ser ikun. F'dan ir-rigward, Mastru Pepp Zammit kellu jagħmilha ta' interpretu, minħabba li sieħbu Mastru Formosa ma tantx kien jinqala' għal-lingwa Ingliża. Baker ippreżenta (taparsi) pjanta disinn lil Formosa li dan malli raha mill-ewwel kemmex xufftejh u qal lil Zammit biex igħid lill-Inġinier li dan ma kienx disinn ta' inġinier, imma aktar kien logħob tat-tfal; Baker qabad jidħaq u fil-pront ippreżenta d-disinn li hemm imwaqqaf illum. Din id-darba Formosa għoġbu ħafna; wara li tkellmu xi ftit fuq is-sengħa ta' l- Arkitettura, iż-żewġ mastranġi, flimkien ma' l-Inġinier, sellmu lil xulxin, irrin- grazzjawh u nfirdu. Ġiet sponuta l-pjanta fil-Knisja li mhux biss intogħoġbot min-nies tas-sengħa li kien hemm dak iż-żmien fir-raħal, imma mir-raħħlin kollha in ġenerali. Mastru Rożar Formosa sejjaħ lil tnejn mill-aqwa bennejja li kien hemm fir-raħal dak iż-żmien, l-Imgħallem Anġlu Sacco u lill-Imgħallem Peppi Caruana biex jafda Il-Kampnar ta' William Baker - ikompli. f'idejhom dak ix-xogħol, hekk famuż, hekk majestuż — u hekk fil-Ħdud u l-Festi u wara x-xogħol, beda tiela' l-kampnar. Jiddispjaċina li ma nafux kemm kienu jitħallsu l-imgħallmin tagħna. Li nafu hu li kont tara ħafna nies tar-raħal imiddu għonghom għax-xogħol b'żelu kbir u b'kon- tribuzzjonijiet biex ġurnata jaraw dik l-opra unika fil-gżira, imwettqa u mitmuma. Kien sentejn wara din il-ġrajja li qed tisimgħu meta l-poplu attenda bi ħġaru biex jara t-tqegħid tas-salib fuq dan il-famuż kampnar, quddiem l-Isqof Gaetano Pace Forno, Mastru Formosa u Mastru Zammit. B'hekk twettqet opra arkitettonika oħra li tixhed iż-żelu u l-qalb ġeneruża tar- raħħlin li lesti juru bi kwalunkwe mod u manjiera l-imħabba tagħhom lejn id-dar ta' Alla u ta' MARIA ASSUNTA. Għalhekk ġiet imwaħħla lapida ma' l-istess kampnar li tgħid:-. (In-nies tajba ta' dan ir-raħal bnew dan it-torri qaddis minn flushom u b'xogħolhom AD 1860 taħt Gulielmu Baker Perit.) Ta' min isemmi li dan il-Kampnar jagħti għoli ta' mija u żewġ piedi mill- pedament sal-pedestall tas-salib. Fl-ewwel ordni tiegħu li jerfa' mill-Bieb sa l-ewwel gwarniċa, insibu l-ewwel arloġġ li qatt ħadem għall-knejjes l-imsemmi Mikiel Anġ Sapiano 9), Fl-aperturi tat-tieni ordni TOSCANII jitla' mill-ewwel gwarniċa sal-gallerija fejn insibu żewġ anġli maestużi b'ħarsithom fissa u b'idejhom imsallbin fuq sidirhom, insibu sett ta' qniepen maħdumin fl-1860 f'Londra mid-Ditta 'John Warner and Sons' li bl-intonar u l-armonija tagħhom jgħaxxqu mhux biss lin-nies tar-raħalimma anke lill-oħrajn ta' rħula ġirien. Fl-aħħar jitla' l-aħħar Ordni IONICO f'għamla ta' tempju żgħir, tond u eleganti li jibqa' tiela' sal-quċċata fejn hemm is-salib imwaħħal fuq il-pedestall b'żewġ anġli għarkubbtejhom ma' ġenbu. 1) Mastru Pepp Zammit kien jaħdem bħala Foreman ma' l-Inġinier William Baker. 2) William Baker kien Inġinier minn Londra li kien ġabu l- l-Gvern Ingliż biex jagħmel xogħol fit-Teatru Rjal u fil-proġett tal-Kottonera. 3) Mikiel Anġ Sapiano kien mgħallem magħruf għall-mekkanika u arloġġar famuż imwieled fl-Imqabba u joqgħod Ħal Luqa (Ara Pronostiku Malti 1986).